Namibië het aangekondig dat dié land goedgekeur is om voortaan beesvleis na Amerika uit te kan voer, ’n eerste vir ’n Afrika-land.
Mnr. Sakkie Coetzee van die Namibiese Landbou-unie het aan die Republikein gesê hy is dankbaar vir die nuwe markte na China en Amerika wat oop is, maar dat dit nog baie lank gaan neem om administratiewe prosedures uit te stryk en protokol af te handel voordat die Amerikaners Namibiese beesvleis op hulle kole kan gooi.